jkorsvik/nowiki_second_scrape_merged huggingface dataset:
Duftranke

Duftranke (Stephanotis floribunda eller Marsdenia floribunda) er en eviggrønn slyngplante i gravmyrtfamilien. Den blir 4–6 m høy. Bladene er læraktige, mørkegrønne og eggformede. I bladhjørnene sitter 8–10 hvite, duftende blomster. Planten vokser vilt i fjellområdene på Madagaskar. Duftranke brukes som hageplante i tropiske strøk, og i resten av verden er den en vanlig stueplante.


== Galleri ==

		
		
		
		


== Litteratur ==
T. Kristoffersen (1970). Stueplantene i farger. Aschehoug. s. 251. 
R. Herwig (1995). 350 stueplanter. Oversatt av E.M. Lauritzen (2 utg.). Oslo: Schibsted. s. 172. ISBN 82-516-1573-9. 
«Marsdenia floribunda». Missouri Botanical Garden. Besøkt 4. februar 2018. 


== Eksterne lenker ==
(en) Duftranke i Encyclopedia of Life 
(en) Duftranke i Global Biodiversity Information Facility 
(en) Duftranke hos NCBI 
(en) Duftranke hos The International Plant Names Index 
(en) Duftranke hos Tropicos 
(en) Kategori:Stephanotis floribunda – bilder, video eller lyd på Wikimedia Commons 
(en) Stephanotis floribunda – galleri av bilder, video eller lyd på Wikimedia Commons 
Stephanotis floribunda – detaljert informasjon på Wikispecies
Heinrich Pesch

Heinrich Pesch (født 17. september 1854 i Köln, død 1. april 1926 i Valkenburg) var en tysk jesuitt og filosof. Han var redaktør (Schriftleiter) av det som på det tidspunkt het Stimmen aus Maria Laach. Pesch regnes som grunnleggeren av solidaritetsprinsippet i den katolske sosiallære. 
Fra 1892 til 1900 var pater Pesch spiritual ved presteseminaret i Mainz, og det var der han forfattet sitt første verk Liberalismus, Sozialismus u. christl. Gesellschaftsauffassung. Fra Rudolf Meyers forelesninger ble Pesch kjent med Karl Marx' og Johann Karl Rodbertus' teorier. Etter fornyede økonomistudier med Gustav von Schmoller og Adolph Wagner i Berlin (1900-1902) flyttet Pesch til Luxembourg og arbeidet der på sitt hovedverk Lehrbuch der Nationalökonomie.
Pesch avviste både den individualistiske og den sosialistiske samfunnsanskuelse. Han gikk inn for en gjensidig moralsk forening og forpliktelse mellom enkeltperson og samfunn. Etter hans oppfatning kunne man ikke nå velstand for folket (Volkswohlstand) uten et eksisterende sosialt arbeidssystem (Soziales Arbeitssystem). Samfunnet han gikk inn for, bygget på det han selv betegnet som solidaritet (Solidarismus). Jesuittene påberoper Pesch som grunnleggeren av solidaritetstanken i den katolske sosiallære. Pesch legger stor vekt på solidariteten. Pesch ser det arbeidende menneske som samfunnslivets subjekt og mål. Han motsatte seg statliggjøring av selskapene, idet fryktet at individenes ansvarsfølelse dermed skulle svekkes. 
Heinrich Pesch solidaritet ble av Gustav Gundlach (1892–1963) satt ut i livet i kirkens sosiallære og av Oswald von Nell-Breuning (1890–1991) i næringslivsetikk og sosialpolitikk.


== Verker ==
Lehrbuch der Nationalökonomie, 5 Bde., Freiburg 1905–1923
Liberalismus, Sozialismus u. christl. Gesellschaftsauffassung, 2 Bde., Freiburg 1893–1900
Die sociale Befähigung der Kirche, 2., verm. Aufl., Berlin 1899


== Referanser ==
Line Marie Gulliksen

Line Marie Gulliksen (født 4. juli 1990 i Oslo) er en norsk syklist. Hun sykler for Andy Schleck Cycles-Immo Losch og det norske sykkellandslaget. Hun ble i 2018 norgesmester i tempo etter å ha tatt tempogullet under NM i Sandefjord. I 2019 og 2021 ble hun norgesmester i lagtempo for Asker CK. Gulliksen innehar også norgesrekorden for kvinner i 10 og 30 kilometer tempo med tidene 13.21,8 og 40.20,0. Sistnevnte rekord kom etter et krav fra NCF til Gulliksen om å slå den gamle norgesrekorden for å få delta i EM i Glasgow. Under EM i Glasgow 2018 syklet Gulliksen inn på en 33.-plass etter å ha punktert midtveis.


== Likestilling i sykkelsporten ==
I 2021 ble det kjent at flere syklister mente at Norges sykkelforbund prioriterte herrene foran damene. Gulliksen har vært en aktiv stemme i denne debatten, og mener kvinnene blir nedprioritert. I etterkant av dette ble det offentliggjort at Coop inngikk samarbeid med sykkellaget Hitec, og at like vilkår for menn og kvinner var en del av avtalen.


== Annet ==
Gulliksen har en mastergrad i industriell økonomi fra Norges miljø- og biovitenskapelige universitet (NMBU), som hun fullførte våren 2017.


== Referanser ==


== Eksterne lenker ==
(en) Line Marie Gulliksen – ProCyclingStats 
(en) Line Marie Gulliksen – Cycling Archives 
(en) Line Marie Gulliksen – Cycling Quotient 
(en) Line Marie Gulliksen – TheSports.org
Abraham Eriksen Gyldenstierne

Abraham Eriksen Gyldenstierne til Demstrup (– død 1514) var en dansk-svensk adelig, befalingsmann på Kalmarhus. 


== Biografi ==
Han var sønn av Erik Eriksen Gyldenstierne den eldre (d. 1477) og hustru Kristina Karlsdotter Bonde (d. før 1500), datter av Karl Knutsson Bonde. Abraham Eriksen Gyldenstierne var i hofftjeneste hos kong Hans og ble i 1497 befalingsmann på Kalmarhus. Han forble tro mot kongen, også etter det svenske opprøret i 1501, hvor hans svenske gods ble konfiskert. Hans forhold til kongen ble dog forverret av at han giftet seg med Else Laxmand, en datter til rikshovmesteren Poul Laxmand, som ble myrdet i 1502 og hvis gods ble inndratt grunnet mistanke om konspirering med svenskene.Den 10. september 1503 avga Gyldenstierne Kalmar len og flyttet med sin hustru til gården Demstrup ved Randers Fjord i Jylland. Her levde de inntil Gyldenstierne under Christian IIs dro tilbake til sitt fødeland, Sverige. Han hadde flere ganger forsøkt å overbevise Christian II om den store urett som var overgått hans kone, men uten resultat. Gyldenstierne døde i 1514, hvoretter Else fortsatte bestrebelsene med å skaffe arven etter faren tilbake, men kun med store utgifter til følge. Ved en herredagsdom av 4. desember 1526 ble hun og broren Peder anerkjent til deres mødrenearv, hvorfor de mottok erstatning i Asserbo og gods på Fyn. 


=== Familie ===
Gyldenstierne og Laxmand hadde i alt seks barn. Datteren Giørvel Abrahamsdatter Gyldenstierne (d. 1577) ble gift to ganger med medlemmer og brødre av slekten Ulfstand. Etter at hun døde barnløs oppsto en lengre tvist om hennes arv.Abraham Eriksen Gyldenstierne er begravet i Skara domkirke i Sverige.


== Referanser ==
Sidsel Lunge

Sidsel Ovesdatter Lunge (– død i 1503) var en dansk hoffmesterinne. 
Hun var datter til Ove Jepsen Lunge (d. før 1458) og hustru Maren Tygesdatter Basse. Hun giftet seg med riksråd Torbern Bille til Allinde og Svanholm (d. 1465), sammen fikk de 14 barn.Sidsel Lunge var hoffmesterinne hos dronning Christine av Sachsen 1490 og 1496. Hun døde i 1503 og ble begravet i Antvorskov kloster på Sjælland.  


== Referanser ==
Kystverkmusea

Kystverkmusea er etatsmuseet til Kystverket. 
Museumsnettverket ble opprettet i 2008 med fire selvstendige museer: Lindesnes fyr, Jærmuseet, Stiftinga Sunnmøre Museum og Museum Nord. I 2016 ble Kystverkmusea utvidet med Museene for kystkultur og gjenreisning i Finnmark.
Kystverkmusea er et kompetansesenter for dokumentasjon og formidling av Kystverket sitt ansvarsområde. Dette omfatter tidligere Fyr- og merkevesen, Havnevesen, Losvesen, trafikkovervåking og oljevernberedskap. Direktør på Lindesnes fyr, Jo van der Eynden, har i perioden 2009-2016 fungert som koordinator for museumsnettverket. Fra 1. august 2016 til høsten 2017 fungerte direktøren Knut Baar, som koordinator. Fra 1. mars 2018 tok Espen Frøysland, direktør ved Lindesnes fyr over koordinatorrollen.


== Museer i nettverket ==
De fem museene som geografisk dekker hele landet har prioriterte fagoppgaver.


=== Stiftelsen Lindesnes fyrmuseum ===
Stiftelsen Lindesnes fyrmuseum har det koordinerende ansvaret i museumsnettverket. Museet fokuser særlig på overordnet nasjonal og internasjonal kontakt. Ellers følger museet opp i saker fra svenskegrensa til Åna-Sira.
Lindesnes fyr har tatt over eierskapet til det tidligere fyrvesenskipet "Gamle Oksøy". Gamle Oksøy brukes i dag som museum sammen med venneforeningen "Gamle Oksøys venner".


=== Jærmuseet ===
Jærmuseet har et faglig fokus på losvesen og moderne trafikkovervåking. Jærmuseet er særleg kjent for sin kompetanse innen drift av vitensenter. I det daglige følger Tungenes fyr opp arbeidet innen Kystverkmusea.


=== Stiftinga Sunnmøre Museum ===
Stiftinga Sunnmøre Museum har et spesielt fokus på Fyr- og merkevesenet. Stiftinga Sunnmøre Museum har et regionalt fokus på formidling. Det daglige arbeidet i Kystverkmusea blir fulgt opp av Dalsfjord fyrmuseum.


=== Museum Nord ===
Museum Nord har et særlig ansvar for dokumentasjon, formidling og kunnskap om Havnevesenet. Det daglige arbeidet blir fulgt opp av Lofotmuseet.


=== Museene for kystkultur og gjenreisning i Finnmark ===
Museene for kystkultur og gjenreisning i Finnmark har to avdelinger som arbeider med maritim infrastruktur: Slettnes fyr i Gamvik og Berlevåg havnemuseum.


== Prosjekter ==
Kystverkmusea deltar i flere ulike prosjekt, blant andre heftet Riksvei nr. 1, Tokt med Gamle Oksøy, bildespillet Glimt frå fyr, losutstillingen "Vel i havn", dokumentasjon av havner, Fyrutstillingen hos Dalsfjord Fyrmuseum, Flåværprosjektet, Maritimt kulturlandskap, Farleia, Kystreise.no og Skilting av freda fyrstasjoner.


== Publikasjoner ==
Kystverkmusea formidler fagstoff via skriftserien Kystens veivisere. Følgende titler har kommet ut:

Nr. 1 Lindanger, B. (red) 2009 Kystens veivisere 2008-2009
Nr. 2 Ersland, B. A. 2010 Fyrbyggerne
Nr. 3 Bjørklund, J.G. og Christensen, A.E. 2012 Peter Norden Sølling
Nr. 4 Bjørklund, J. G., Baar, K. Christensen, A. E. og van der Eynden, J. 2016 Fyrdiriks ISBN 978-82-92994-04-7


== Eksterne lenker ==
Offisielt nettsted
Geodorcus novae-zealandiae

Geodorcus novae-zealandiae er en bille som hører til familien hjortebiller (Lucanidae) i gruppen skarabider (Scarabaeoidea).


== Utseende ==
En nokså liten (12-20 millimeter), halvblank, kraftig, rødbrun til brunsvart hjortebille. Kroppen er ganske flat. Hos hannene er hodet og pronotum svært brede, bredere enn dekkvingene. Oversiden er svært tett og kraftig punktert. Hannens kjever er kraftige og litt kortere enn hodet, som er utvidet bakover med et par skrå furer i pannen. Pronotum er litt utvidet forover, med framstikkende forhjørner. Dekkvingene har et par lave- opphøyde lengderibber. Hos hunnen er hodet mindre, uten forstørrede kjever, pronotum har rundede sider.
De mangler flygevinger og kan ikke fly.


== Levevis ==
Disse billene har gjerne begrensede utbredelser i høytliggende områder. Både i utseende og økologi danner de en interessant parallell til slekten Colophon i Sør-Afrika, som de imidlertid ikke er nært beslektet med.


== Utbredelse ==
Denne arten finnes bare på New Zealand, på den sørlige delen av Nordøya.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien hjortebiller, Lucanidae Latreille, 1806
Underfamilien hjortebiller (Lucaninae) Latreille, 1806
Stammen Lissapterini
Slekten Geodorcus Holloway, 1996
Geodorcus novae-zealandiae (Hope & Westwood, 1845)


== Kilder ==
Oversikt over artene


== Eksterne lenker ==
Bildegalleri over noen av artene
Bilder av Geodorcus novae-zealandiae, begge kjønn og larve
(en) Geodorcus novae-zealandiae i Encyclopedia of Life 
(en) Geodorcus novae-zealandiae i Global Biodiversity Information Facility 
(en) Geodorcus novae-zealandiae hos NCBI 
(en) Kategori:Geodorcus novaezealandiae – bilder, video eller lyd på Wikimedia Commons 
Geodorcus novaezealandiae – detaljert informasjon på Wikispecies 
(en) Geodorcus – kategori av bilder, video eller lyd på Commons
David Gregory (1970–)

David Michael Gregory (født 24. august 1970) er en amerikansk fjernsynsjournalist og tidligere programleder for NBC News' talkshow Meet the Press. Gregory har fungert som politisk analytiker for CNN siden 2016.


== Tidlig liv ==
Gregory ble født i Tarzana i Los Angeles i California, og vokste opp i Encino og Van Nuys, som sønn av Carolyn (født Fitzpatrick), en kundebehandler, og Don Gregory (opprinnelig Don Ginsburg), en film- og teaterprodusent. Hans far var jøde og hans mor var irsk-katolsk. Selv om han tok bar mitzvah og gikk på hebraisk skole gjennom uken, gikk han også på søndagsskole og feiret jul med familien sin. Gregory er praktiserende jøde i dag.


== Utdanning ==
Gregory ble utdannet ved Birmingham High School, offentlig videregående skole i Lake Balboa-distriktet i Los Angeles, etterfulgt av American University i Washington, D.C., hvor han ble uteksaminert i 1992. Under studiene jobbet han for universitetsfjernsynet ATV - American Universitety Television, og han fikk tok en grad i internasjonale studier fra School of International Service. Gregory ble utnevnt til årets alumnus ved School of International Service i 2005, og han er medlem av dekanus’ rådgivende komité.


== Referanser ==


== Eksterne lenker ==
Offisielle MSNBC bio side
Felles blogg av David Gregory og andre medlemmer av NBC Nightly News team Arkivert 23. mars 2011 hos Wayback Machine.
(en) David Gregory på Internet Movie Database 
(en) David Gregory hos The Movie Database 
David Gregory (1970–) på Twitter
David Gregory sitater, profil, og trivia på TV.com Arkivert 5. desember 2008 hos Wayback Machine.
Gibboryctes waldenfelsi

Gibboryctes waldenfelsi er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 25 millimeter) og bred, blankt mørkt rødbrun til svart hornbille. Hannen har et kort horn på hodet og et kraftig, i spissen kløvet horn foran på pronotum, som er dypr, U-formet uthulet foran i midten. Uthulningen er grovt punktert, for øvrig er pronotum blankt og glatt. Dekkvingene er blanke mer kraftige punktrader. Som vanlig hos hornbiller mangler hunnen hornet som hannen har, pronotum er rundet med en mindre uthuling enn hos hannen.


== Levevis ==
Ingenting er kjent om biologien til disse billene, som tilsynelatende er ganske sjeldne. De voksne er trolig nattaktive.


== Utbredelse ==
Arten er utbredt fra Panama i nord til Peru og Brasil i sør.


== Systematisk inndeling ==
Arten har ofte vært plassert i slekten Heterogomphus.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Oryctini Mulsant, 1842
Slekten Gibboryctes Endrödi, 1974
Gibboryctes waldenfelsi (Endrödi, 1977)


== Kilder ==
Alain Galant: Dynastidae du monde- nettside om arten
Generic Guide to New World Scarabaeoidea – Gibboryctes


== Eksterne lenker ==
(en) Gibboryctes waldenfelsi i Encyclopedia of Life 
(en) Gibboryctes waldenfelsi i Global Biodiversity Information Facility 
(en) Kategori:Gibboryctes waldenfelsi – bilder, video eller lyd på Wikimedia Commons 
Gibboryctes waldenfelsi – detaljert informasjon på Wikispecies
Fornasinius fornasinii

Fornasinius fornasinii er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (ca. 35-70 millimeter), svært kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger på siden av hodet. Denne arten kjennes på at hannens horn ikke er nedoverkrummet, det er flattrykt fra sidene i hele sin lengde, og spissene vender oppover.


== Levevis ==
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.


== Utbredelse ==
Arten lever i Mosambik og det sørlige Tanzania.


== Systematisk plassering ==
De aller fleste eksemplarer som har vært publisert som Fornasinius fornasinii hører i virkeligheten til Fornasinius hauseri. Den egentlige F. fornasinii er bare kjent i noen få eksemplarer.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Fornasinius Bertoloni, 1853
Fornasinius fornasinii (Bertoloni, 1852)


== Kilder ==
Michele De Palma & Hitoshi Takano (2018) Identification of the Goliath beetles Fornasinius fornasini Bertoloni and Fornasinius hauseri Kraatz (Scarabaeidae: Cetoniinae). [1]
Nettside om arten Arkivert 5. februar 2018 hos Wayback Machine.


== Eksterne lenker ==
(en) Fornasinius fornasinii i Encyclopedia of Life 
(en) Fornasinius fornasinii i Global Biodiversity Information Facility 
Fornasinius fornasini – detaljert informasjon på Wikispecies 
Bilder av Fornasinius fornasinii: [2] og [3]
Fornasinius russus

Fornasinius russus er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (ca. 35-70 millimeter), svært kraftig, halvmatt brunrød gullbasse. Hannen har et smalt, T-formet horn i pannen og kraftige pigger på siden av hodet.


== Levevis ==
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.


== Utbredelse ==
Arten er kjent fra Kongo og Gabon.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Fornasinius Bertoloni, 1853
Fornasinius russus (Kolbe, 1884)


== Kilder ==
Nettside om arten Arkivert 5. februar 2018 hos Wayback Machine.


== Eksterne lenker ==
(en) Fornasinius russus i Encyclopedia of Life 
(en) Fornasinius russus i Global Biodiversity Information Facility 
(en) Kategori:Fornasinius russus – bilder, video eller lyd på Wikimedia Commons 
Fornasinius russus – detaljert informasjon på Wikispecies 
(en) Fornasinius – kategori av bilder, video eller lyd på Commons
Fornasinius aureosparsus

Fornasinius aureosparsus er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (ca. 35-70 millimeter), svært kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger på siden av hodet. Arten ligner sterkt på den østafrikanske Fornasinius fornasinii, men er vanligvis mørkere.


== Levevis ==
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.


== Utbredelse ==
Arten lever i et begrenset område i Nigeria og Kamerun. Den er regnet som sjelden.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Fornasinius Bertoloni, 1853
Fornasinius aureosparsus (van de Pool, 1890)


== Kilder ==
Nettside om arten Arkivert 5. februar 2018 hos Wayback Machine.


== Eksterne lenker ==
Artikkelen har ingen egenskaper for arter i Wikidata
(en) Fornasinius – kategori av bilder, video eller lyd på Commons
Fornasinius higginsi

Fornasinius higginsi er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (ca. 35-70 millimeter), svært kraftig, blankt svart gullbasse. Hannen har et langt, T-formet horn i pannen og kraftige pigger på siden av hodet.


== Levevis ==
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.


== Utbredelse ==
Arten er kjent fra Elfenbeinskysten, Ghana og Den Sentralafrikanske Republikken.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Fornasinius Bertoloni, 1853
Fornasinius higginsi (Westwood, 1874)


== Kilder ==
Nettside om arten


== Eksterne lenker ==
(en) Fornasinius higginsi i Encyclopedia of Life 
(en) Fornasinius higginsi i Global Biodiversity Information Facility 
Fornasinius higginsi – detaljert informasjon på Wikispecies 
(en) Fornasinius – kategori av bilder, video eller lyd på Commons
Fornasinius klingbeili

Fornasinius klingbeili er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (ca. 35-67 millimeter), svært kraftig, blankt svart gullbasse. Hannen har et langt, T-formet horn i pannen og kraftige pigger på siden av hodet.


== Levevis ==
Som vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige å avle opp i fangenskap. Dette kan være fordi billene er svært aggressive og gjerne dreper og eter hverandre. De voksne billene eter gjerne råtnende frukt, og graver ned det de ikke klarer å ete med én gang. Muligens er larvene avhengige av frukt som foreldrene har gravd ned, for å  overleve.


== Utbredelse ==
Arten er kjent fra Togo.


== Systematisk plassering ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Fornasinius Bertoloni, 1853
Fornasinius klingbeili Zoller, Fiebig & Schulze, 1995


== Kilder ==
Bilder av arten Arkivert 6. februar 2018 hos Wayback Machine.


== Eksterne lenker ==
(en) Fornasinius klingbeili i Global Biodiversity Information Facility 
Fornasinius klingbeili – detaljert informasjon på Wikispecies 
(en) Fornasinius – kategori av bilder, video eller lyd på Commons